

**Commonwhealth nan Massachusetts**

**Divizyon Apèl Dwa Administratif**
**Bureau of Special Education Appeals**

**14 Summer Street, 4th Floor**
**Malden, MA 02148**
**Telefòn: (781) 397 – 4750**
**Faks: (781) 397 - 4770**

**Sit Entènèt: www.mass.gov/dala/bsea**

**Règ Odyans**

**pou**

**Apèl sou**

**Edikasyon Espesyal**

**Règ sa yo ranplase epi yo anile Règ Odyans Konsènan Apèl pou Edikasyon Espesyal ki te pibliye an an mas 2019, revize an jiyè 2024**

# Jiyè 2024

Pou mande yon akomodasyon ADA, ale sou sitwèb BSEA a: <https://www.mass.gov/info-details/how-to-request-an-ada-accommodation> oswa rele BSEA nan (781) 397-4750.

# LIS SIJÈ YO

## CHAN APLIKASYON RÈG YO 1

##

### FASON POU KÒMANSE YON PWOSEDI ODYANS ADMINISTRATIF NÒMAL

Règ I: Demann Odyans **2**

A. Moun ki kapab Depoze yon Demann Odyans

B. Kontni pou Demann Odyans

C. Delè pou Mande yon Odyans

D. Repons pou Demann Odyans

E. Konteste Sifizans

1. Seyans Rezolisyon
2. Modifye Demann Odyans lan
3. Reprezantasyon – Avoka oswa Defansè Avi pou Prezante
4. Entèvansyon
5. Jonksyon

#### FASON YO PLANIFYE DAT YON ODYANS

Règ II: Planifye Odyans **6**

1. Dat Odyans lan
2. Avi Konsènan Odyans lan
3. Odyans Akselere
4. Demann Odyans Akselere

E. Apèl Konferans

**MANDE YON RANVWA OSWA AVANSMAN**

## Règ III: Ranvwa/Avansman 10

1. Ranvwa
2. Avansman

## KONFERANS PREPARASYON ODYANS

### Règ IV: Konferans Preparasyon pou Odyans 11

A. Kondisyon Anvan Demann Odyans

B. Objektif Konferans Preparasyon Odyans

C. Demann Toulede Pati yo

D. Demann Youn oswa Nenpòt Pati

E. Konferans Preparasyon Odyans nan Telefòn

**ECHANJ ENFÒMASYON ENFÒMÈL/DEKOUVÈT/MANDA/PYÈS A KONVIKSYON**

Règ V: Echanj Enfòmasyon Fòmèl/Enfòmèl **12**

A. Echanj Enfòmasyon sou baz Akò

B. Dekouvèt

C. Objeksyon/Òdonans Pwoteksyon

**REKÈT**

Règ VI: Rekèt **14**

A. Definisyon Rekèt

B. Depoze yon Rekèt

C. Notifikasyon Rekèt pou Lòt Pati

1. D. Odyans ak Desizyon sou yon Rekèt
2. E. Prèv ki gen rapò ak yon Rekèt

Règ VII: Manda **15**

A. Definisyon Manda

B. Pibliye

C. Lè yon Moun Konteste yon Manda

D. Aplikasyon Lwa

# Règ VIII: Pyès a Konviksyon; Lis Temwen 16

A. Règ Senk (5) Jou

B. Preparasyon Pyès a Konviksyon

## FASON YON ODYANS DEWOULE

Règ IX: Dewoulman Odyans **16**

A. Jeneral

B. Fonksyon ak Pouvwa Responsab Odyans lan

C. Prèv

D. Kritè pou Prèv

E. Fèmen Odyans lan

F. Absans Pousuit oswa Defans

Règ X: Dwa Pati yo Genyen **19**

A. Dwa Tout Pati yo

B. Dwa Paran an

**DESIZYON NAN ODYANS**

Règ XI: Desizyon San yon Odyans **20**

Règ XII: Desizyon ak Aplikasyon yon Desizyon **20**

A. Desizyon

1. Finalite Desizyon an

C. Aplikasyon San Pèdi Tan

Règ XIII: Dwa pou Apèl; Plasman Elèv Pandan Apèl; Sispansyon sou Desizyon. **21**

A. Dwa pou Apèl

1. Plasman Elèv Pandan Apèl Jidisyè sou Desizyon BSEA
2. Sispansyon sou Desizyon

Règ XIV: Konfòmite ak Decision -Mekanik pou Konfòmite BSEA **21**

Règ XV: Dosye **21**

## REJTE/FÈMEN DOSYE

Règ XVI: Rejte epi Fèmen Dosye **22**

A. Definisyon Rejte Avèk oswa San Diskriminasyon

1. Sou Demann yon Pati
2. Sou Lòd Motif Desizyon
3. Dosye Inaktif
4. Retrè

**APÈL POU ASIYASYON LEA**

Règ XVII: Apèl Ministè Edikasyon Elemantè ak Segondè nan Massachusetts

Asiyasyon Responsabilite Edikatif nan Distri Eskolè **23**

1. Demann Odyans
2. Règ BSEA ki Aplikab
3. Dwa pou fè Apèl

**Chan Anplikasyon Règ yo**

Ministè Edikasyon Elemantè ak Segondè a te kreye Biwo Apèl pou Ansèyman Espesyal la (Bureau of Special Education Appeals, BSEA) pou garanti dwa elèv ki gen andikap, paran, ak lekòl piblik yo nan yon pwosedi regilye, lè gen yon diskisyon sou pwogram edikatif yon elèv, ki pa kapab rezoud nan nivo lokal. BSEA a gen jiridiksyon pou jere kesyon litij ant paran, distri eskolè yo, lekòl prive yo, ak ajans nan Eta a, konsènan nenpòt kesyon ki gen rapò ak bay yon elèv ki gen bezwen patikilye, yon edikasyon piblik ki apwopriye epi ki gratis.

BSEA gen otorite pou rezoud litid ki genyen nan kesyon edikatif an konfòmite avèk lwa Eta Massachusetts M.G.L. c. 71B (yo plis konnen sou non Chapit 766), ansanm ak règleman pou aplike li yo, 603 CMR 28.00. Epitou, BSEA gen jiridiksyon pou rezoud pwoblèm nan kesyon edikatif sou baz lwa federal la, an konfòmite avèk 20 U.S.C. 1401 *et seq*. (Lwa sou Edikasyon pou Moun ki gen Andikap yo, "IDEA"), 29 U.S.C. 794 (Seksyon 504 Lwa 1973 sou Reyabilitasyon an), ak règleman ki dekrete anba tit sa, 34 C.F.R. Pati 300 epi 34 C.F.R. Pati 104 respektivman.

Règ sa yo jere sou baz règleman 603 CMR 28.00, pwosedi federal sou dwa defans ak Massachusetts Administrative Procedure Act, M.G.L. c. 30A. Sof si gen chanjman byen presi ki fèt nan Règ sa yo, odyans yo dewoule an konfòmite ak Règ Fòmèl Pratik ak Pwosedi Abitraj Estanda yo, 801 CMR 1.01 *et seq.* Dispozisyon sa yo mande pou BSEA a fè yon seri odyans ki ekitab epi san patipri, epi pou pran desizyon alekri ki baze sou rezilta enfòmasyon yo jwenn epi ki chita sou bonjan prèv.

**Fason pou Kòmanse yon Pwosedi**

**Odyans Administratif Nòmal**

**RÈG I: *Demann Odyans***

1. **Moun ki kapab Depoze yon Demann Odyans**

Men moun ki kapab mande yon odyans nan Biwo Apèl pou Ansèyman Espesyal la:

1. Elèv la, si li gen 18 lane oswa plis;
2. Paran an (yo);
3. Responsab legal la, moun tribinal la nome ki gen otorite pou pran desizyon

edikatif, oswa paran ranplasan yo nome pou kesyon edikatif la;[[1]](#footnote-1)

1. Distri eskolè, ajans edikatif Eta a oswa nenpòt lòt ajans piblik

ki responsab nan domèn pwogramatik epi/oswa fiskal;

1. Yon moun timoun nan ap viv avèk li, epi ki ap aji nan plas

paran an; oswa

1. Yon avoka oswa defansè nenpòt nan moun ki site anwo a.

**B. Kontni pou Demann Odyans**

Pou kòmanse pwosesis odyans lan, pati ki mande odyans lan (sètadi pati ki fè demann lan) dwe voye yon demann odyans alekri bay pati ki opoze a.[[2]](#footnote-2) Anmentan tou, pati ki fè demann lan dwe voye yon kopi demann odyans lan bay BSEA a. Se dat pati ki opoze a resevwa demann odyans lan ki ap dat referans pou kalkile dat limit pou pwosesis la.

Dwe gen enfòmasyon ki vin apre yo nan demann odyans lan:

* + - 1. Non timoun nan;
			2. Adrès kote timoun nan abite a;
			3. Non lekòl timoun nan ye a;
			4. Nan ka yon timoun oswa jèn ki sanzabri dapre definisyon Lwa McKinney-Vento konsènan Èd pou Sanzabri a (42 U.S.C. Sec. 11434a(2)), enfòmasyon ki disponib pou kontakte timoun nan, ak non lekòl kote timoun nan ye a;
			5. Yon deskripsyon sou nati pwoblèm timoun nan ki gen rapò ak inisyativ oswa chanjman yo pwopoze oswa refize a, san wete enfòmasyon ki gen rapò ak pwoblèm nan; epi
			6. Yon rezolisyon yo pwopoze pou pwoblèm lan nan mezi yo konnen li epi li disponib pou pati a nan moman an.

Yo dwe ajoute enfòmasyon anplis sa a[[3]](#footnote-3):

1. Non, adrès, ak nimewo telefòn:

* 1. Moun ki mande odyans;
	2. Paran an (yo);
	3. Responsab Legal la, si genyen;
	4. Moun tribinal la bay otorite pou li pran desizyon

 an, si genyen;

* 1. Paran ranplasan ki nome nòmalman pou edikasyon, si genyen; epi,
	2. Moun timoun nan ap viv avèk li a, epi ki ap aji antanke paran timoun nan, si genyen;

2. Relasyon moun ki mande odyans lan genyen ak elèv la;

3. Non distri eskolè ki responsab nan domèn pwogramatik ak fiskal la, epi/oswa non ajans edikatif Eta a oswa lòt ajans nan Eta a;

4. Si sa aplikab, non, adrès, nimewo telefòn, ak nimewo faks avoka oswa defansè ki reprezante pati ki mande yon odyans lan;

5. Lang matènal kay la, si li pa angle, ak si ou pral bezwen entèprèt ak tradiksyon;

Pandan odyans lan, pati ki mande odyans lan pa dwe gen otorizasyon pou poze kesyon ki pa t soulve pandan demann odyans lan, sof si lòt pati a dakò ak sa oswa si yo modifye demann odyans lan an konfòmite avèk lwa Eta a epi federal la.

Moun ki mande odyans lan sipoze siyen epi mete dat sou demann odyans lan. Moun ki mande odyans lan dwe konfime alekri, ki montre li te voye demann odyans lan bay pati ki opoze a epi dwe endike metòd (pa egzank faks, kourye lapòs, imèl, livrezon nan men) yo ap voye demann lan.

##### C. Dat Limit pou Mande yon Odyans

Yon paran oswa yon ajans dwe mande yon odyans san patipri nan kad yon pwosedi regilye nan yon delè de (2) lane apati dat kote paran oswa ajans lan te vin konnen oswa te dwe konnen swadizan aksyon ki se baz plent lan. Dat limit sa a p ap aplike si yon paran pa t rive mande yon odyans akoz yon fo deklarasyon byen presi nan distri eskolè a ki fè konnen li te rezoud pwoblèm ki te lakoz yo fè demann odyans lan, oswa paske distri eskolè a pa t fè paran an jwenn enfòmasyon distri a te dwe bay paran an selon lalwa federal la.

**D. Repons pou Demann Odyans**

Nan espas dis (10) jou sivil ki vin apre yo fin resevwa demann odyans pati ki fè demann lan voye a, pati ki opoze a dwe voye yon repons bay lòt pati a ak Responsab Odyans lan, epi repons lan dwe abòde kesyon ki te soulve nan demann odyans lan yon fason presi. Sepandan, si distri eskolè a te voye yon notifikasyon alekri anvan sa bay paran an, konsènan kesyon ki te soulve nan demann odyans paran an, an konfòmite avèk atik 34 C.F.R. § 300.503 lan, distri eskolè a pa bezwen voye yon lòt repons.

**E. Konteste Sifizans**

Si pati ki pa fè demann lan panse demann odyans lan pa gen eleman ki site nan Règ IB a ladan li, pati sa a kapab voye yon dokiman ekri pou konteste karaktè sifizan demann odyans lan devan Responsab Odyans lan ak lòt pati a (yo) nan espas kenz (15) jou sivil apati dat li te resevwa demann odyans lan.

Responsab Odyans lan dwe analize karaktè sifizan demann odyans lan nan espas senk (5) jou sivil.

Si li jije demann odyans lan sifizan, dat limit orijinal la ap rete menm jan an.

Si Responsab Odyans lan jije demann odyans lan pa sifizan, pati ki fè demann lan kapab depoze yon demann odyans ki modifye bay Responsab Odyans lan ak lòt pati a, akondisyon pati ki fè demann lan fè sa nan espas katòz (14) jou sivil apati dat desizyon ki montre demann lan pa sifizan an. Si yo pa depoze demann odyans ki modifye a nan espas katòz (14) jou sivil (oswa nan nenpòt lòt delè Responsab Odyans lan fikse), yo kapab rejte ka a san okenn prejije.

**F. Sesyon Rezolisyon**

Sou baz IDEA a, yo pa kapab òganize yon odyans pou reponn yon demann odyans yon paran te fè jiskaske

1. distri eskolè a òganize yon reyinyon pou jwenn yon rezolisyon;[[4]](#footnote-4) nan espas kenz (15) jou sivil[[5]](#footnote-5) apati dat kote yo te resevwa demann odyans lan; oswa

2. pati yo te dakò pou patisipe nan medyasyon an nan plas reyinyon rezolisyon an; oswa

3. pati yo te voye notifikasyon alekri bay BSEA a pou di yo toulede renonse fè seyans rezolisyon an.

Si distri eskolè a pa rezoud plent lan yon fason ki satisfè paran an nan espas trant (30) jou sivil apati dat li te resevwa demann odyans lan, odyans lan kapab fèt, epi yo dwe kòmanse tout dat limit ki aplikab pou yon odyans selon pwosedi legal. Si paran an pa patisipe nan reyinyon rezolisyon an oswa li pa patisipe nan medyasyon an nan plas reyinyon pou rezolisyon an, yo kapab repòte odyans pwosedi legal la, epi lekòl la kapab mande pou responsab odyans lan rejte ka a.

**G. Modifye Demann Odyans lan**

 Pati ki fè demann lan kapab modifye demann odyans lan nan de (2) sikonstans:

1. Kòm repons pou yon desizyon Responsab Odyans lan pran kòmkwa yon demann odyans pa sifizan, jan sa dekri nan pwen E ki anwo a. Pati ki fè demann lan kapab depoze yon demann odyans ki modifye nan espas katòz (14) jou sivil apati dat Responsab Odyans lan te pran desizyon an.

2. Si lòt pati a bay konsantman alekri oswa si Responsab Odyans lan bay otorizasyon pou sa. (Responsab Odyans lan pa kapab bay otorizasyon sa a pou pita nan senk (5) jou sivil anvan odyans lan kòmanse.)

Chak fwa yo modifye yon demann odyans, tout pwosesis la ap rekòmanse pou kesyon dat limit yo, kòmsi demann odyans ki modifye a se te yon nouvo demann. Sepandan, nan ka kote modifikasyon an pa pèmèt yo byen konprann kesyon ki te soulve nan demann odyans inisyal la, se dat demann odyans inisyal la yo dwe konsidere pou fikse dat limit la. Pou kesyon ki pa antre nan demann odyans orijinal la, se dat demann odyans ki modifye a yo dwe konsidere pou fikse dat limit la.

**H. Reprezantasyon - Avoka oswa Defansè Avi pou Prezante**

Reprezantasyon.Moun yo kapab prezante poukont yo, epi yo kapab prezante dosye yo a san èd yon avoka oswa defansè, si yo vle. Yon distri eskolè oswa yon ajans nan Eta a kapab deziyen yon moun pou aji nan non li. Nenpòt pati gen dwa pou yon avoka oswa yon defansè akonpaye li, reprezante li epi ba li konsèy. Avoka oswa defansè yo dwe depoze yon notifikasyon pou prezante alekri. Lè w depoze nenpòt aksyon pou pwosedi, rekèt, oswa lòt dokiman, yo konsidere sa kòm depo yon prezantasyon, sof si dokiman an di lekontrè.

Retrè nan Reprezantasyon. Yon avoka oswa defansè kapab retire yon dosye, lè li depoze yon avi pou retrè alekri, ansanm ak yon deklarasyon ki fè konnen li te voye notifikasyon konsènan retrè a bay kliyan an ak tout lòt pati yo.

**I. Entèvansyon**

Si yo mande sa alekri, yon Responsab Odyans kapab otorize nenpòt moun oswa antite ki kapab afekte anpil epi yon fason presi nan pwosedi a, pou antre oswa patisipe nan tout pwosedi a oswa nan nenpòt pati ladan li.

**J. Jonksyon**

Si yon pati mande sa alekri, Responsab Odyans lan kapab bay otorizasyon pou jonksyon yon pati, nan ka kote yo pa kapab bay moun ki deja pati yo yon soulajman konplè, oswa si pati ki fè jonksyon an gen yon enterè ki gen rapò ak sijè ki nan dosye a, epi li nan yon sitiyasyon kote yo pa kapab regle dosye a san li pa la. Men faktè yo konsidere pou detèmine jonksyon an: risk pou gen prejije pou pati ki prezan yo pandan pati ki pwopoze a pa la; kantite solisyon posib pou rive jwenn reparasyon; feblès yon desizyon ki pran pandan pati ki pwopoze a pa la; ansanm ak egzistans yon lòt fowòm pou rezoud pwoblèm nan.

**Fason yo Pwograme**

**Dat yon Odyans**

**RÈG II: *Pwograme Odyans***

**A. Dat Odyans lan**

Pou respekte dat limit federal ki mande pou yo pran yon desizyon final nan dosye ki pa akselere yo, epi pou voye desizyon an nan kourye lapòs bay pati yo pou pita nan 45 jou apre dat ekspirasyon peryòd rezolisyon 30 jou an, BSEA a dwe fikse yon dat odyans ki se:

1. trannsenk (35) jou sivil apre pati ki opoze a fin resevwa yon demann odyans yon paran/elèv te depoze, oswa yo te depoze nan non yon paran/elèv (jan sa ekri nan Règ I A); oswa

2. ven (20) jou sivil apre pati ki opoze a fin resevwa yon demann odyans yon distri eskolè te depoze; oswa

3. ven (20) jou sivil apre yo fin resevwa yon demann odyans ki enplike yon apèl kont asiyasyon pou responsabilite distri eskolè a.

Nan mezi sa posib, Responsab Odyans lan dwe asire li odyans ki mande plizyè jou yo rive fèt nan dat ki pre youn lòt.

**B. Notifikasyon pou Odyans**

Notifikasyon pou odyans lan dwe gen sa ki vin apre yo:

1. lè, dat, anplasman odyans lan;

1. non Responsab Odyans inisyal la;
2. dat limit pou reponn demann odyans lan;
3. dat limit pou konteste karaktè sifizan demann odyans lan;
4. dat limit pou òganize reyinyon rezolisyon an;
5. dat pou pran desizyon an; epi
6. nimewo telefòn BSEA a (si sa nesesè pou gen èd teknik).

**C. Odyans Akselere**

1. Disiplin Elèv: Yo pwograme odyans ki enplike disiplin yo selon dat limit akselere a, an konfòmite avèk règleman federal IDEA yo. Yo ap otorize estati akselere a:

a. lè yon paran pa dakò ak desizyon yon distri eskolè pran kòmkwa konpòtman ki lakoz yo pran yon mezi disiplinè pa t gen rapò avèk andikap elèv la; oswa

b. lè yon paran pa dakò ak desizyon yon distri eskolè pran konsènan plasman yon elèv nan yon kontèks disiplinè; oswa

c. lè yon distri eskolè fè konnen si yo kontinye plasman aktyèl

 elèv la pandan kantite tan pwosedi regilye a dire a, sa kapab lakoz elèv la oswa lòt moun vin gen pwoblèm.

2**.** Fòm Demann Odyans Akselere

Demann pou odyans akselere yo dwe fèt alekri, epi yo dwe fèt an konfòmite ak egzijans ki nan Règ I an. Pa gen okenn fòm byen presi ki obligatwa pou mande yon odyans akselere. Si yo pa fè yon demann akselere byen presi, sa p ap anpeche yon Responsab Odyans asiyen estati sa a, toutotan demann odyans lan prezante motif ki respekte kritè akselere IDEA yo.

3. Pwograme Odyans Akselere

a. Yon odyans sou yon demann akselere ap fèt pou pita nan kenz (15) jou sivil apre pati ki opoze a fin resevwa demann lan.

b. Reyinyon rezolisyon an dwe fèt nan espas sèt (7) jou sivil apre yo fin resevwa demann odyans lan. Si distri eskolè a pa rezoud plent lan yon fason ki satisfè paran an nan espas douz (12) jou sivil apati dat li te resevwa demann odyans lan, odyans lan kapab fèt.

c. Yo kapab òganize yon apèl konferans sou demann yon pati, oswa selon sa Responsab Odyans lan deside.

d. Pati yo dwe fè echanj kopi tout dokiman pou prezante kòm prèv yo ansanm ak yon lis temwen pou rele nan odyans lan, epi Responsab Odyans lan dwe resevwa yo nan senk (5) jou travay anvan dat odyans akselere a, sof si Responsab Odyans lan bay otorizasyon pou pwograme yon dat ki diferan.

e. Yo dwe pran yon desizyon pou odyans akselere a pou pita nan dis (10) jou sivil apre odyans lan.

f. Lè yo mande yon pwosedi ki akselere, yon Responsab Odyans ap egzamine ki kesyon, si genyen, ki respekte kritè ki anwo yo, epi li ap mete sèlman kesyon sa yo nan yon pwosedi akselere. Yo ap trete rès kesyon yo, si genyen, yon fason ki separe selon yon pwosedi ki pa akselere. Nan mezi kote sa posib, se menm Responsab Odyans lan ki ap tande toulede ka yo.

g. Si pati yo dakò pou gen yon odyans akselere ki chita sèlman sou dokiman yo, yo dwe fè Responsab Odyans lan konn akò yo a alekri.

4. Ranvwa/Avansman

a. Yo pa kapab ranvwaye yon odyans akselere.

b. Yo ap aksepte yon demann pou avanse dat odyans lan sèlman si dat yo re-pwograme li a respekte egzijans federal IDEA a pou sa ki gen rapò ak seyans rezolisyon an.

1. **Demann Odyans Akselere**

1. Yo kapab akselere odyans yo nan sitiyasyon ki vin apre yo:

a. Lè sante oswa sekirite elèv yo oswa lòt moun ap an danje akoz gen reta; oswa

b. Lè sèvis edikasyon espesyal elèv la ap resevwa aktyèlman an pa apwopriye ase pou gen risk pou elèv la sibi yon blesi konsa; oswa

c. Lè elèv la pa nan yon pwogram edikatif ki disponib aktyèlman, oswa pwogram elèv la ap fini oswa li pral kanpe san pèdi tan.

2. Fòm pou Demann Odyans Akselere

Yo dwe fè demann pou odyans akselere yo alekri, epi yo dwe respekte egzijans ki nan Règ I an. Pa gen okenn fòm byen presi ki obligatwa pou mande yon odyans akselere. Si yo pa fè yon demann akselere byen presi, sa p ap anpeche yon Responsab Odyans asiyen estati sa a, lè demann odyans lan prezante motif ki respekte kritè akselere yo.

3. Planifye Odyans Akselere

a. Yon odyans ki gen estati akselere ap fèt pou pita nan trant (30) jou sivil apre pati ki opoze a fin resevwa demann lan. Lè yo mande yon pwosedi ki akselere, yon Responsab Odyans ap egzamine ki kesyon, si genyen, ki respekte kritè ki anwo yo, epi li ap mete sèlman kesyon sa yo nan yon pwosedi akselere. Yo ap trete rès kesyon yo, si genyen, yon fason ki separe selon yon pwosedi ki pa akselere. Nan mezi kote sa posib, se menm Responsab Odyans lan ki ap tande toulede ka yo.

b. Yo dwe bay yon repons pou demann odyans lan pou pita nan dis (10) jou sivil apre yo fin resevwa demann odyans lan.

c. Lè paran yo mande odyans lan, reyinyon rezolisyon an dwe fèt nan espas kenz (15) jou sivil apre yo fin resevwa demann odyans lan. Pati yo dwe mete Responsab Odyans lan okouran alekri konsènan entansyon pou òganize seyans rezolisyon an oswa renonse ak seyans lan, nan espas dis (10) jou sivil apre yo fin resevwa demann odyans lan.

d. Pati ki ap defann nan kapab konteste karaktè sifizan demann odyans lan pou pita nan kenz (15) jou sivil apre yo fin resevwa demann odyans lan.

e. BSEA a ap planifye yon apèl konferans nan telefòn nan diznèf (19) jou sivil apre pati ki opoze a fin resevwa yon demann odyans.

f. Pati yo dwe fè echanj kopi tout dokiman pou prezante kòm prèv yo ansanm ak yon lis temwen pou rele nan odyans lan, epi Responsab Odyans lan dwe resevwa yo nan senk (5) jou travay anvan dat odyans akselere a, sof si Responsab Odyans lan bay otorizasyon pou pwograme yon dat ki diferan.

g. Yo ap pran yon desizyon sou kesyon an pou pita nan kenz (15) jou sivil apre yo fin fèmen dosye a.

4. Ranvwa/Avansman Sijè Estati Akselere

a. Yo p ap akòde okenn ranvwa pou sijè yo asiye estati akselere yo.

b. Si pati yo mande sa alekri, oswa si Responsab Odyans lan deside sa, yo kapab retire yon dosye akselere nan kalandriye akselere a, epi dosye a ap dewoule nòmalman an konfòmite ak dat limit lwa Eta a ak lwa federal yo fikse yo.

**E. Apèl Konferans**

Nan tout dosye ki pa akselere, BSEA ap planifye yon apèl konferans nan diznèf (19) jou sivil apre pati ki opoze a fin resevwa yon demann odyans. An jeneral, apèl la pa dwe dire plis pase dis (10) minit, epi li dwe gen rapò ak kesyon pwograme evènman alavni yo, dat limit pou echanj enfòmasyon yo (dekouvèt), ak nenpòt lòt kesyon ki gen rapò ak pwogram nan. Responsab Odyans lan kapab pale sou kesyon ki gen rapò ak fon yo, si yo pa prevwa okenn lòt reyinyon pandan peryòd trant (30) jou seyans rezolisyon an.

**Mande yon Ranvwa**

**oswa Avansman**

**RÈG III: *Ranvwa / Avansman***

**A. Ranvwa**

1. Tout demann pou ranvwaye yon odyans dwe fèt alekri, epi yo dwe soumèt yo bay Responsab Odyans lan ak pati ki opoze a. Sof nan sikonstans ki ekstrawòdinè, yo dwe resevwa yon demann ranvwa omwen nan sis (6) jou travay anvan dat ki pwograme pou odyans lan. Nan demann lan, dwe gen kantite tan egzak pwolongasyon yo mande a ap dire, rezon demann lan, lòt dat odyans yo pwopoze yo, epi demann lan dwe montre tout pati yo te okouran.

2. Yon pati kapab aksepte oswa kont yon demann pou ranvwaye yon odyans alekri. Responsab Odyans lan ap byen egzamine yon opozisyon kont yon demann pou ranvwa.

3. Yon Responsab Odyans kapab bay pwolongasyon pou yon dat limit 45 jou, sou baz yon demann alekri yon pati fè, epi sèlman pou rezon valab. Responsab Odyans lan ap bay yon desizyon alekri si yo mande sa, epi li ap presize dire pwolongasyon an oswa nouvo dat Responsab Odyans lan ap voye desizyon an nan kourye lapòs bay pati yo, ansanm ak rezon desizyon. 34 C.F.R. § 300.515(c).

**B. Avansman**

1. Yon odyans kapab fèt pi bonè pase dat yo te prevwa okòmansman an, lè pati yo mande anvansman an nan tèt ansanm epi yo voye notifikasyon alekri bay Responsab Odyans lan pou fè konnen yo te renonse ak reyinyon rezolisyon an, oswa reyinyon an fini san yo pa jwenn yon solisyon anvan ekspirasyon delè trant (30) jou pou seyans rezolisyon an.

2. Si yo te gentan ranvwaye dat odyans inisyal la, epi yo te fikse yon nouvo dat, yo kapab avanse odyans lan si yon pati mande sa pou bonjan rezon ki valab. Responsab Odyans lan kapab aksepte yon demann avansman, epi asiyen yon nouvo dat odyans ak yon nouvo dat pou bay desizyon an, oswa li kapab rejte demann lan pou rezon ki valab.

**Konferans**

**Preparasyon Odyans**

RÈG IV: *Konferans Preparasyon Odyans*

**A. Kondisyon Anvan Demann Odyans**

Yo kapab òganize yon konferans preparasyon odyans sèlman apre yo te fin depoze yon demann odyans devan BSEA a, epi pati yo te fini seyans rezolisyon an oswa yo te renonse fè li.

Lè pa gen sikonstans ki ekstrawòdinè, yon konferans preparasyon odyans pa dwe lakoz yo ranvwaye dat odyans lan, sof si yon pati mande oswa dakò pou ranvwaye li yon fason pou pwograme yon konferans preparasyon odyans.

**B. Objektif Konferans Preparasyon Odyans**

Konferans preparasyon odyans lan dwe klarifye oswa senplifye pwoblèm nan ansanm ak posibilite pou rezoud pwoblèm nan. Pandan konferans preparasyon odyans lan, pati yo dwe pare pou pale sou pozisyon yo chak pran, ansanm ak èd yo vle jwenn nan odyans lan. Se pa nan tout ka yon konferans preparasyon odyans ap nesesè. Si pwoblèm nan klè, yon dosye kapab pase dirèkteman nan odyans.

Yon konferans preparasyon odyans kapab trete sa ki vin apre yo:

* klarifye pwoblèm yo;
* solisyon yo;
* idantifye domèn kote yo dakò epi pa dakò;
* dekouvèt yo;
* dat echanj pyès a konviksyon yo;
* dire odyans lan;
* bezwen yon entèprèt ak/oswa estenograf;
* règleman;
* òdonans konferans preparasyon odyans lan; ak/oswa
* òganize pwosedi yo.

Patisipan nan yon konferans preparasyon odyans dwe gen tout otorite pou regle ka a, oswa yo dwe gen aksè san pèdi tan nan otorizasyon sa a.

**C. Lè Toulede Pati yo Mande yon Konferans Preparasyon Odyans**

Yon Responsab Odyans dwe òganize yon konferans preparasyon odyans sou demann pati yo pran nan tèt ansanm, yonfwa pati yo fin fè seyans rezolisyon an oswa yo te renonse fè li.

**D. Lè yon Pati oswa Okenn Pati pa Mande yon Konferans Preparasyon Odyans**

Lè yon pati oswa okenn pati pa mande yon konferans preparasyon odyans, yon Responsab Odyans dwe detèmine si sa nesesè pou gen yon konferans preparasyon odyans.

Si Responsab Odyans lan detèmine li nesesè pou gen yon konferans preparasyon odyans, yo kapab pwograme konferans lan, men, li pa dwe ranvwaye dat odyans lan.

Si okenn pati pa mande yon konferans preparasyon odyans, Responsab Odyans pa kapab konvèti yon odyans an konferans preparasyon odyans.

Epitou, yo kapab òganize yon konferans preparasyon odyans anvan yo konvoke yon odyans.

**E. Konferans Preparasyon Odyans nan Telefòn**

Yon pati kapab mande pou yon konferans preparasyon odyans fèt nan telefòn.

**Echanj Enfòmasyon,**

**Rekèt, Manda, Pyès a Konviksyon**

**RÈG V: *Echanj Enfòmasyon Fòmèl/Enfòmèl***

**A. Echanj Enfòmasyon selon Akò**

Nou ankouraje pati yo pou yo fè echanj enfòmasyon nan kolaborasyon epi nan tèt ansanm anvan odyans lan. Paran yo gen dwa pou resevwa kopi dosye eskolè elèv yo. (*Gade Règleman sou Dosye Elèv nan Massachusetts yo, 603 CMR 23.00.)*

**B. Dekouvèt**

Mo "dekouvèt" la gen rapò ak yon seri demann fòmèl, epi echanj enfòmasyon. Sof si yo te akòde yon estati akselere pou dosye a, yo kapab fè demann fòmèl pou jwenn enfòmasyon nenpòt moman apre yo fin depoze yon demann odyans, epi reyinyon rezolisyon, lè sa obligatwa, te fèt oswa yo te renonse fè li.Dekouvèt yo kapab parèt sou fòm kesyon alekri (entèvyou), demann dokiman alekri (pwodiksyon dokiman), oswa temwayaj sou sèman an deyò yon odyans (depozisyon).

Pati yo voye notifikasyon demann ba li a dwe reponn nan yon peryòd trant (30) jou sivil, sof si Responsab Odyans lan te fikse yon peryòd tan ki pi kout oswa pi long.

1. *Mande Dokiman.* Nenpòt pati kapab mande nenpòt lòt pati, pou li pwodui oswa mete disponib pou kesyon enspeksyon oswa kopi, nenpòt dokiman oswa bagay tanjib ki pa privilejye, yo pa t bay anvan sa, epi ki nan men, sou gad, oswa anba kontwòl pati yo voye demann ba li a. (Yon pati kapab mande lòt moun yon seri dokiman grasa yon manda yo voye pa mwayen Biwo Apèl pou Ansèyman Espesyal la, epi yo kapab remèt dokiman sa yo nan biwo pati ki fè demann pou jwenn dokiman yo, anvan odyans lan. Gade Règ VIII B.)

 2. *Entèvyou.* Yon pati kapab mande nenpòt lòt pati yon seri entèvyou alekri nan objektif pou dekouvri enfòmasyon ki enpòtan, ki pa privilejye, enfòmasyon yo pa t bay anvan sa, pa mwayen yon echanj enfòmasyon yo chwazi fè. Apwobasyon Responsab Odyans lan pa obligatwa pou vennsenk (25) entèvyou oswa mwens. Pa gen okenn pati ki kapab notifye plis pase vennsenk (25) entèvyou bay yon lòt pati, san apwobasyon Responsab Odyans lan. Nan objektif pou detèmine kantite entèvyou yo, yo pa dwe konte, yon fason ki separe ak entèvyou debaz la, sou-pati yon entèvyou debaz ki se yon seri pwolonjman lojik pou entèvyou debaz la, epi ki pa sèlman gen objektif pou jwenn enfòmasyon anplis byen presi konsènan entèvyou debaz la. Chak entèvyou dwe gen yon repons ki separe epi ki konplè sou pèn sanksyon pou fo deklarasyon, sof si gen yon objeksyon, epi nan ka sa a, yo dwe bay rezon objeksyon an nan plas yon repons.

3. *Depozisyon.* Pou pran depozisyon temwayaj nenpòt temwen, yon pati dwe depoze yon rekèt alekri pou mande apwobasyon Responsab Odyans lan.

a. Lè ak Kontni. Yo dwe voye notifikasyon rekèt pou pran depozisyon yo bay pati yo omwen nan dis (10) jou sivil alavans. Nan yon rekèt pou mande yon depozisyon, dwe gen non ak adrès temwen ki ap fè depozisyon an, sijè yo atann pou temwen an temwaye sou li a, dat ak anplasman kote yo ap pran depozisyon an, non ak adrès moun depozisyon an ap fèt devan li an, ansanm ak rezon ki fè yo dwe pran depozisyon sa a.

b. Otorizasyon. Responsab Odyans lan dwe aksepte rekèt la sèlman si gen prèv ki montre pati yo te dakò pou soumèt depozisyon an nan plas temwayaj temwen an, oswa si temwen ki ap fè depozisyon an pa kapab prezante devan Responsab Odyans lan san gwo difikilte, epi temwayaj yo ap chèche nan men li an enpòtan, li pa privilejye, epi pa gen okenn lòt mwayen pou yo jwenn li.

c. Kad ak Dewoulman Depozisyon an. Yo dwe pran depozisyon yo alekri devan yon moun ki gen otorizasyon pou fè moun prete sèman. Tout temwen ki gen pou fè yon depozisyon dwe prete sèman, epi pati ki opoze a (yo) dwe gen dwa pou fè yon kont-entèvyou. Dwe gen motif pou objeksyon kont kesyon yo. Temwayaj la dwe fèt alekri, temwen an dwe siyen li, epi ajan yo te pran depozisyon an devan li an dwe sètifye temwayaj la, sof si gen renonsyasyon. Apre yo fin soumèt epi sètifye depozisyon an, yo dwe voye li bay Responsab Odyans lan. Sou baz yon seri desizyon ki apwopriye anrapò ak objeksyon, epi sou baz akò pati yo pran konsènan itilizasyon depozisyon an, yo ap resevwa depozisyon an antanke prèv kòmsi temwen an te bay temwayaj ki ladan an pandan pwosedi a.

**C. Objeksyon/Òdonans Pwoteksyon**

Pati ki resevwa yon demann pou voye dokiman, kapab depoze objeksyon kont demann lan oswa mande yon òdonans pwoteksyon devan Responsab Odyans lan, nan espas dis (10) jou sivil apati dat yo voye demann lan. Yo dwe rezoud diskisyon anrapò ak dekouvèt yo kou sa posib, pa mwayen apèl konferans. Yo kapab akòde yon òdonans pwoteksyon pou pwoteje yon pati pou kesyon frè, depans, reta ki depase limit, oswa si Responsab Odyans lan jije sa nesesè. Nan òdonans Responsab Odyans lan kapab gen limit, metòd, lè ak anplasman pou pataje enfòmasyon yo, oswa dispozisyon ki pran pou pwoteje enfòmasyon ki konfidansyèl yo.

**RÈG VI: *Rekèt***

**A. Definisyon Rekèt**

Yon pati kapab mande yon Responsab Odyans bay yon òdonans oswa pran nenpòt mezi ki respekte lwa ak règleman ki aplikab yo. Yon demann konsa dwe rele yon rekèt.

**B. Depoze yon Rekèt**

Apre yon pati fin depoze yon demann odyans, li kapab prezante yon rekèt alekri bay Responsab Odyans lan. Chak rekèt dwe eksplike rezon ki fè yo mande òdonans lan oswa aksyon yo vle a, epitou, li dwe endike si yo mande yon odyans sou rekèt la.

**C. Notifikasyon Rekèt pou Lòt Pati**

Yo dwe soumèt rekèt yo alekri bay tout pati yo ansanm ak Responsab Odyans lan anmenmtan. Pati ki depoze rekèt la dwe soumèt yon deklarasyon siyen, ki montre yo te voye yon kopi rekèt la bay pati ki opoze a (yo). Deklarasyon an dwe endike metòd (pa egzank faks, kourye lapòs, livrezon nan men) yo ap voye kopi a. Nenpòt pati kapab depoze yon kontestasyon alekri kont otorizasyon rekèt la, epi li kapab mande yon odyans sou rekèt la nan espas sèt (7) jou sivil apre yo te fin depoze yon rekèt alekri devan Responsab Odyans lan ak pati ki opoze a, sof si Responsab Odyans lan jije yon delè ki pi kout oswa pi long nesesè.

**D. Odyans ak Desizyon sou yon Rekèt**

Si yo aksepte yon odyans sou yon rekèt, yon Responsab Odyans dwe voye yon notifikasyon, ki gen lè ak anplasman odyans lan, bay tout pati yo omwen twa (3) jou sivil alavans. Yon Responsab Odyans kapab pran desizyon sou yon rekèt san li pa fè yon odyans si: yon ranvwa ap gen gwo konsekans sou yon pati; temwayaj oswa agiman aloral yo p ap pèmèt Responsab Odyans lan pi byen konprann pwoblèm ki enplike yo; oswa yon desizyon san odyans ap pi byen sèvi enterè piblik la.

**E. Prèv ki gen rapò ak yon Rekèt**

Pou apiye, oswa kont yon rekèt, yon pati kapab prezante sèlman prèv ki gen rapò ak rekèt la an patikilye. Prèv sa a se kapab enfòmasyon yon afidavi (yon sèman, deklarasyon alekri sou sèman) soutni, ki parèt nan dosye yo, dokiman, depozisyon, oswa repons entèvyou yo, oswa ki prezante dapre yon temwayaj sou sèman.

# RÈG VII: *Manda*

**A. Definisyon Manda**

Yon manda se yon òdonans alekri pou yon moun prezante nan yon sèten lè ak yon sèten kote pou temwaye nan yon pwosè. Epitou, yon manda kapab egzije pou pwodui dokiman. Sa rele yon manda *duces tecum*.

**B. Voye Manda**

Lè yon pati mande sa alekri, BSEA ap voye yon manda pou oblije yon moun prezante epi pou temwaye, epi si yo mande sa, pou moun nan pwodui dokiman nan odyans lan. Epitou, yon pati kapab mande pou manda *duces tecum* nan egzije moun yo mande dokiman yo, remèt dokiman sa yo nan biwo pati ki mande dokiman yo anvan dat odyans lan.

Responsab Odyans lan dwe resevwa demann, ki dwe ale jwenn pati opoze a ansanm ak Responsab Odyans lan anmenmtan an, omwen dis (10) jou sivil anvan odyans lan; nan demann lan, dwe gen non ak adrès moun pou voye manda ba li a; epi demann lan dwe dekri nenpòt dokiman yo dwe pwodui. Yo kapab bay manda san se pa nan kad BSEA, epi yo dwe bay yo selon Standard Adjudicatory Rules of Practice and Procedure, 801 CMR 1.01(10)(g). Epitou BSEA a kapab voye yon manda *sua sponte*, sa vle di selon pwòp inisyativ li, san yon pati pa fè yon demann fòmèl pou sa.

**C. Lè yon Moun Konteste yon Manda**

Yon moun ki resevwa yon manda kapab mande yon Responsab Odyans anile oswa modifye manda a. Yon Responsab Odyans kapab fè sa si li rann li kont temwayaj oswa dokiman yo mande yo pa enpòtan pou okenn ka ki ap trete yo, oswa dat oswa anplasman ki presize pou pwodui oswa etann dokiman yo mande yo, ap lakoz gen gwo chay sou do moun yo voye manda bay la.

**D. Aplikasyon Lwa**

Si yon moun pa respekte yon manda yo voye ba li yon fason ki apwopriye, pati ki mande pou voye manda bay moun nan kapab mande Tribinal Siperyè a voye yon lòd ki egzije pou moun nan respekte kondisyon ki nan manda a.

# RÈG VIII: *Pyès a Konviksyon, Lis Temwen*

**A. Règ Senk (5) Jou**

Yo dwe bay pati ki opoze a (yo) ansanm ak Responsab Odyans lan kopi tout dokiman pou prezante yo (pyès a konviksyon) ak yon lis temwen pou rele nan odyans lan, omwen senk (5) jou travay anvan odyans lan, sof si Responsab Odyans lan deside yon lòt bagay.

**B. Preparasyon Pyès a Konviksyon**

Yo dwe nimewote tout pyès a konviksyon yo nan kwen pa anlè adwat, yo dwe divize yo pa onglè epi soumèt yo bay Responsab Odyans lan ak yon endèks ki gen nimewo. Nou ankouraje itilizasyon fèy mobil oswa lòt klasè.

**Fason yon Odyans**

**Dewoule**

# RÈG IX: *Dewoulman Odyans*

**A. Jeneral**

Nan mezi sa posib, yo dwe pwograme odyans yo nan yon lè ak yon anplasman ki bon pou pati yo. Odyans yo dwe enfòmèl menm jan yo rezonab epi yo apwopriye pou fè yo selon sikonstans yo. Responsab Odyans lan gen otorite ak obligasyon pou asire li yo respekte prensip estanda ki apwopriye nan kesyon konpòtman yo, epi odyans lan dewoule yon fason ki ekitab epi nan lòd. Sof si paran yo mande yon lòt bagay, odyans lan ap fèmen pou piblik la, epi tout prèv yo jwenn nan odyans lan dwe rete konfidansyèl.

**B. Fonksyon ak Pouvwa Responsab Odyans lan**

Responsab Odyans lan gen obligasyon pou kondui yon odyans ki ekitab, pou fè temwen ki ap bay temwayaj nan odyans lan prete sèman oswa afime yo; pou asire li dwa tout pati yo pwoteje; pou defini pwoblèm nan; pou resevwa epi egzamine tout prèv ki enpòtan epi moun fè konfyans yo; pou asire li yo prezante prèv yo ak pwoblèm yo yon fason ki òdone; pou asire li yo etabli yon pwosè vèbal; epi pou pran yon desizyon ki ekitab, endepandan, epi san patipri, ki baze sou pwoblèm ak prèv yo prezante nan odyans lan epi an konfòmite ak lalwa. Pandan Responsab Odyans lan ap ranpli travay li, li kapab:

1. Bay BSEA otorizasyon pou voye manda *sua sponte* oswa sou demann yon pati pou jwenn prezantasyon prèv oswa temwayaj;
2. Mande yon eksplikasyon sou pwoblèm yo, epi defini pwoblèm yo;
3. Presize nenpòt demann oswa rekèt ki kapab fèt pandan pwosedi a an vigè a;
4. Apre pati yo fin konsidere epi egzamine prèv yo pwopoze yo, apre yo fin fikse limit ki rezonab pou prezante prèv yo yon fason pou evite nenpòt reta san rezon, anpeche yo pèdi tan, oswa nenpòt prezantasyon akimilasyon prèv ki pa itil;
5. Ede tout moun ki prezan yo fè yon deklarasyon konplè sou enfòmasyon yo yon fason pou mete deyò tout enfòmasyon ki nesesè pou pran desizyon sou pwoblèm yo, epi pou detèmine dwa pati yo genyen;
6. Asire li chak pati gen posibilite konplè pou prezante agiman li yo aloral oswa alekri, epi jwenn temwen ak prèv pou etabli revandikasyon li yo;
7. Jere kesyon ki gen rapò prezante prèv yo ansanm ak patisipasyon pati yo yon fason pou asire li, yon dosye apwopriye epi konpreyansif konsènan pwosedi a;
8. Fè entèvyou ak temwen yo, epi asire li yo jwenn prèv ki enpòtan yo epi yo prezante yo;
9. Resevwa prèv yo, deside sou yo, oswa rejte yo;
10. Ajoute nan dosye a, nenpòt règleman, lwa, memorandòm, oswa nenpòt lòt dokiman ki gen rapò ak pwoblèm ki soulve nan odyans lan;
11. Kontinye odyans lan nan yon lòt dat pou pèmèt nenpòt nan pati yo jwenn lòt prèv, temwen, ansanm ak lòt enfòmasyon;
12. Òdone yon seri evalyasyon anplis, Eta a ap peye;
13. Bay lòd pou pati yo prezante konklizyon alekri toukout, etabli kesyon pou trete nan konklizyon yo, epi fikse dat limit pou soumèt prezantasyon yo a;
14. Rekòmanse odyans lan nenpòt lè anvan li pran yon desizyon pou kèlkeswa rezon an, oswa an konfòmite ak yon rekèt ki te fèt anvan odyans lan; epi
15. Kondane, reprimande, oswa asire li tout patisipan yo konpòte yo yon fason ki apwopriye.

**C. Prèv**

Responsab Odyans lan pa dwe lye ak règ konsènan prèv ki aplikab nan tribinal yo, men li dwe suiv règ konfidansyalite lalwa rekonèt yo. Yo dwe admèt prèv yo sèlman si yo se kalite prèv moun ki rezonab gen abitid fè konfyans nan kesyon regle bagay ki serye.

1. *Dokiman.* Kòm prèv, pati yo kapab prezante dokiman yo te fè echanj anvan odyans lan an konfòmite ak règ sa yo. Pandan odyans lan, Responsab Odyans lan kapab bay otorizasyon oswa mande pou yo vin ak lòt dokiman kòm prèv anplis, lè sa pa repranzante okenn prejije pou okenn nan pati yo.
2. *Temwayaj Aloral.* Temwayaj aloral yo dwe fèt sou baz yon sèman oswa afimasyon, sou pèn ak sanksyon pou fo deklarasyon. Temwen yo dwe disponib pou entèvyou ak kont-entèvyou.
3. *Règleman ak Lwa.* Règleman ak lwa yo kapab sèvi kòm prèv lè yo fè referans ak yon sitasyon, oswa lè yo soumèt yon kopi règleman oswa lwa sa a.
4. *Estipilasyon.* Yo kapab itilize estipilasyon enfòmasyon, oswa estipilasyon ki gen rapò ak temwayaji yon temwen ki pa prezan te bay, kòm prèv pandan odyans lan. Responsab Odyans lan kapab mande prèv anplis konsènan estipilasyon pati yo te pwopoze yo.
5. *Notifikasyon Administratif.* Responsab Odyans lan kapab chèche notifikasyon administratif sou nenpòt enfòmasyon ki kapab mande yon pwosedi jidisyè, epitou, li kapab chèche notifikasyon administratif sou lwa, règleman, ak enfòmasyon jeneral, teknik oswa syantifik ki gen rapò ak konesans espesyalize Responsab Odyans lan. Yo dwe voye notifikasyon bay pati yo sou enfòmasyon yo jwenn yo, epi yo dwe gen posibilite pou konteste sibstans oswa enpòtans enfòmasyon yo. Yo dwe ajoute epi endike enfòmasyon ofisyèl yo, jan yo ye a nan dosye a.
6. *Prèv Anplis.* Responsab Odyans lan kapab mande pou nenpòt pati soumèt prèv anplis sou nenpòt kesyon ki enpòtan.

**D. Kritè pou Prèv**

Pou rive pran yon desizyon, yon Responsab Odyans ap evalye pwa, kredibilite, ak enpòtans prèv yo admèt nan dosye a. Responsab Odyans li kapab itilize eksperyans li, konpetans teknik li, ak konesans espesyalize li pou evalye prèv yo. Desizyon Responsab Odyans lan ap baze sou kantite prèv yo prezante a.

**E. Fèmen Odyans lan**

Kou tout temwayaj yo fini, Responsab Odyans lan gen otorite pou otorize oswa mande pati yo prezante yon seri konklizyon aloral oswa alekri. Yon demann pou soumèt konklizyon alekri dwe konstitiye yon demann pou ranvwa ki dwe sou fòm dokiman, epi yo dwe trete an konfòmite avèk Règ III ki anwo a. Si Responsab Odyans lan aksepte pou yo prezante konklizyon alekri, yo dwe soumèt konklizyon sa yo pou pita nan sèt (7) jou travay apre dènye jou odyans lan, sof si, nan tèt ansanm, pati yo mande yon peryòd tan ki diferan epi Responsab Odyans la dakò. Sepandan, akondisyon nan okenn ka yo pa depoze konklizyon alekri yo nan plis pase trant (30) jou sivil apre dènye jou odyans lan. Responsab Odyans lan gen otorite pou limite kantite paj ansanm gwosè karaktè yo nan konklizyon alekri a.

Dosye a fèmen ofisyèlman lè Responsab Odyans lan resevwa yon seri soumisyon anplis li te otorize, (sètadi dokiman; konklizyon alekri yo) si genyen, oswa nan dat kote yo dwe depoze dokiman oswa konklizyon sa yo, kèlkeswa sa ki vin anvan an. Yo ap pran yon desizyon nan delè reglemantè ki obligatwa a apre yo fin fèmen dosye a.

**F. Absans Pousuit oswa Defans**

Si yon pati pa depoze dokiman ki obligatwa selon lalwa oswa règleman yo, li pa reponn notifikasyon oswa korespondans yo, li pa respekte lòd Responsab Odyans lan, li pa vini nan odyans ki pwograme a oswa, nan kèlkeswa fason an, li pa endike entansyon li genyen pou pa kontinye pwosedi reklamasyon an, Responsab Odyans lan kapab rejte dosye a avèk oswa san prejije grasa yon Òdonans Jistifikasyon pandan dis (10) jou, oswa li kapab rasanble prèv epi rann òdonans sa yo nesesè, san wete, san se pa sa sèlman, òdone yon pwogram edikatif oswa plasman pou elèv la.

**RÈG X: *Dwa Pati yo Genyen***

**A. Dwa Tout Pati yo**

Sou baz dispozisyon ki gen rapò ak odyans BSEA yo, tout pati yo dwe gen dwa pou:

1. Resevwa nan men BSEA a, sou demann, yon lis Responsab Odyans ki pa gen patipri yo ansanm ak kalifikasyon yo;
2. Jwenn akonpayman ak konsèy jiridik nan men yon avoka ak/oswa yon defansè, epi nan men moun ki gen konesans oswa fòmasyon espesyal nan sa ki gen rapò ak timoun ki gen andikap yo;
3. Prezante prèv, san wete dokiman alekri;
4. Oblije temwen yo prezante sou baz yon manda;
5. Fè entèvyou epi kont-entèvyou ak temwen yo;
6. Mande Responsab Odyans lan entèdi yo prezante, nan odyans lan, nenpòt prèv yo pa t voye bay lòt pati yo nan omwen senk (5) jou travay anvan odyans lan;
7. Jwenn yon transkripsyon sètifye alekri gratis, konsènan tout pwosedi a ki fèt grasa repòtè tribinal la sètifye epi/oswa yon anrejistreman elektwonik vèbal odyans lan, sou baz yon demann alekri yo voye bay BSEA. Yo kapab itilize nenpòt nan yo sèlman yon fason ki an konfòmite ak Règ sa yo, epi yo dwe rete konfidansyèl, sof si paran an bay konsantman li;
8. Resevwa yon desizyon alekri oswa, selon sa paran yo chwazi, yon desizyon elektwonik ki gen enfòmasyon ak òdonans Responsab Odyans lan, nan dat limit gouvènman federal ak Eta a preskri a, akondisyon Responsab Odyans lan kapab bay pwolongasyon ki rezonab sou demann nenpòt nan pati yo.

**B. Dwa Paran an**

Sou baz dispozisyon ki gen rapò ak odyans BSEA yo, paran yo dwe gen dwa pou:

* + - 1. Otorize elèv la, ki gen rapò ak odyans lan, prezan nan odyans lan;
			2. Otorize piblik la asiste odyans lan;
			3. Jwenn pwosè vèbal odyans lan, rezilta enfòmasyon yo ansanm ak desizyon yo gratis pou paran yo;
			4. An konfòmite ak Règleman Dosye Elèv nan Massachusetts yo, pou enspekte epi resevwa yon kopi nan tout dosye elèv konsènan elèv la, san wete resevwa dosye ak dokiman eskolè ki gen rapò ak idantifikasyon, evalyasyon, plasman, oswa bay elèv la yon edikasyon piblik ki apwopriye gratis.

**Desizyon nan Odyans**

**RÈG XI: *Desizyon San yon Odyans***

**Yon pati kapab mande yon desizyon san pa gen yon odyans**

Tout pati yo dwe aksepte yon desizyon ki baze sèlman sou dokiman alekri yo. Desizyon an ap gen menm fòs epi menm efè avèk nenpòt lòt desizyon BSEA a pran.

**RÈG XII: *Desizyon ak Aplikasyon Desizyon***

**A. Desizyon**

Yo dwe voye konklizyon enfòmasyon yo epi desizyon Responsab Odyans lan, ansanm ak notifikasyon sou pwosedi pou suiv nan sa ki gen rapò ak fè apèl epi fè respekte desizyon an, bay pati yo ak reprezantan pati yo, si genyen.

**B. Finalite Desizyon an**

Desizyon Responsab Odyans lan se desizyon final BSEA a, epi ajans lan pa kapab egzamine li ankò. Nou pa otorize rekèt pou re-egzamine oswa re-ouvri yon odyans yonfwa yo fin pran yon desizyon sou sa.

**C. Aplikasyon San Pèdi Tan**

Eksepte nan ka ki prevwa nan Règ XIII, yo dwe mete desizyon Responsab Odyans lan an aplikasyon san pèdi tan.

**RÈG XIII: *Dwa pou Apèl; Plasman Elèv Pandan Apèl; Sispansyon sou Desizyon***

**A. Dwa pou Apèl**

Nenpòt pati ki santi yo blese akoz desizyon Responsab Odyans lan pran an, kapab depoze yon plent pou revize desizyon an nan Tribinal Siperyè a oswa nan Tribinal Distri Federal la, pou pita nan katrevendis (90) jou apati dat desizyon Responsab Odyans lan.

**B. Plasman Elèv Pandan Apèl Jidisyè sou Desizyon BSEA**

Si desizyon BSEA a mande pou yo fè yon chanjman plasman epi paran an dakò, yo dwe mete plasman sa a sou pye san pèdi tan. Nan tout lòt sitiyasyon yo, elèv la dwe rete nan plasman edikatif aktyèl li a, sof si distri eskolè a ansanm ak paran yo dakò sou yon lòt bagay.

**C. Sispansyon pou desizyon**

Yon pati ki vle kanpe desizyon Responsab Odyans lan dwe mande epi jwenn yon pwolongasyon nan tribinal ki gen jiridiksyon pou apèl pati a.

**RÈG XIV: *Konfòmite ak Desizyon – Mekanik pou Konfòmite BSEA***

Yon pati ki fè konnen yo pa aplike desizyon Responsab Odyans lan pran an, kapab depoze yon rekèt pou mande BSEA a bay yon òdonans pou yo aplike desizyon an.

Rekèt la dwe eksplike nan ki domèn byen presi yo pa aplike li. Responsab Odyans lan kapab konvoke yon odyans sou rekèt la, kote yo ap limite ankèt la nan enfòmasyon ki gen rapò ak kesyon respekte desizyon an, enfòmasyon sou rezon ki anpeche yo suiv desizyon an, ak enfòmasyon ki gen rapò ak mezi pou korije sa. Nan ka kote Responsab Odyans lan rann li kont yo pa respekte desizyon an, li kapab akòde yon reparasyon ki apwopriye, epi/oswa voye dosye a nan Biwo Jiridik Ministè Edikasyon Elemantè ak Segondè Commonwealth Massachusetts la, yon fason pou yo aplike li.

**RÈG XV: *Dosye***

Apre yo fin resevwa yon demann alekri nan men nenpòt pati, BSEA a ap òganize epi bay gratis: 1) yon transkripsyon sètifye alekri konsènan tout pwosedi a ki fèt grasa repòtè tribinal la sètifye oswa 2) yon anrejistreman elektwonik vèbal.

**Rejte/ Fèmen dosye**

**RÈG XVI: *Rejte epi Fèmen Dosye***

**A. Definisyon Rejte Avèk oswa San Diskriminasyon**

Yon Responsab Odyans kapab rejte yon dosye avèk oswa san prejije. Rejte avèk prejije vle di kesyon ki an diskisyon epi/oswa ki te soulve nan demann odyans lan fèmen, epi yo pa kapab re-ouvri/relye yo nan lòt dosye devan BSEA a. Rejte san prejije vle di yo kapab pale sou menm kesyon sa yo nan yon lòt dat, lè yo depoze yon nouvo demann pou odyans nan yon peryòd tan ki legal.

**B. Sou Demann yon Pati**

Nenpòt pati kapab depoze yon rekèt oswa demann pou rejte yon dosye:

* + - 1. pou mank jiridiksyon;
			2. paske pati ki opoze a pa pousuiv oswa trete dosye a;
			3. paske pati ki opoze a pa suiv oswa respekte Règ yo oswa nenpòt òdonans Responsab Odyans lan pran;
			4. yo pa fè yon reklamasyon sou yon baz pou otorize demann lan; oswa,
			5. paske li klè pati ki opoze a pa kapab etabli yon reklamasyon pou reparasyon ki fyab, apre li fin prezante prèv li yo.

Responsab Odyans lan kapab otorize yon rekèt oswa demann pou rejte avèk oswa san prejije.

**C. Sou Lòd Jistifikasyon**

Responsab Odyans lan kapab bay yon òdonans ki oblije yon pati jistifye rezon ki fè yo pa dwe rejte dosye a si li pa aktif oswa si li nan pwosesis pou rezoud li. Si pati sa a pa prezante rezon yo nan peryòd tan Responsab Odyans lan bay la, ki pa kapab depase trant (30) jou sivil, yo kapab rejte dosye a avèk oswa san prejije.

**D. Dosye Inaktif**

Lè okenn nan pati yo pa repwograme, retire oswa mande yo pwograme yon dosye pou peryòd yon (1) lane apati dat demann odyans orijinal la, yo dwe rejte dosye a san prejije.

**E. Retrè**

Pati ki fè demann lan kapab retire yon demann odyans lè li depoze yon retrè alekri devan Responsab Odyans lan ak pati ki opoze. Lè BSEA a resevwa retrè a anvan kòmansman odyans lan, retrè a ap fèmen dosye a san prejije yon fason otomatik, sof si pati yo ansanm ak Responsab Odyans lan dakò sou yon lòt desizyon.

**Apèl pou Asiyasyon LEA**

**RÈG XVII: *Apèl Ministè Edikasyon Elemantè ak Segondè nan Massachusetts sou Asiyasyon Responsabilite Distri Eskolè a***

**A. Demann Odyans**

Pou mande yon odyans devan BSEA nan objektif pou konteste yon desizyon Ministè Edikasyon Elemantè ak Segondè nan Massachusetts la pran sou responsabilite distri eskolè a, li nesesè pou itilize Fòm Obligatwa 28 M/8 la.

1. **Règ BSEA ki Aplikab**

Odyans BSEA a fè konsènan apèl sou desizyon Ministè Edikasyon Elemantè ak Segondè nan Massachusetts pran konsènan responsabilite distri eskolè a dwe fèt sou baz atik 603 CMR 28.10(9) la, epi yo pa dwe soumèt anba Règ Odyans BSEA yo ki vin apre a: I A-G; II C; XIII A.

1. **Dwa pou fè Apèl**

Yon pati ki santi li blese akoz desizyon yon Responsab Odyans te pran sou apèl sou desizyon Ministè Edikasyon Elemantè ak Segondè Massachusetts la te pran sou responsabilite distri eskolè a, kapab depoze yon plent pou revize desizyon an nan Tribinal Siperyè Eta a an konfòmite ak M.G.L. c. 30A.

1. Dwe gen yon kopi nominasyon an ansanm ak demann odyans lan pou tout moun ki site nan kategori sa a. [↑](#footnote-ref-1)
2. Lè ou voye demann odyans lan nan biwo administratè yon lekòl, oswa bay avoka yon pati, yo konsidere sa kòm yon sèvis ki sifizan. [↑](#footnote-ref-2)
3. Aktout IDEA a pa egzije pou yo bay enfòmasyon sa yo, lè yo bay yo, sa ap pèmèt BSEA a ansanm ak pati ki opoze a kominike epi reponn Demann Odyans lan yon fason ki pi efikas. [↑](#footnote-ref-3)
4. Nan reyinyon rezolisyon an, dwe gen paran an, manm ki konsène nan ekip IEP elèv ki konn enfòmasyon ki mansyone nan demann odyans lan, epi yon reprezantan lekòl la ki gen otorite pou pran desizyon, pou eseye rezoud pwoblèm ki soulve nan demann odyans lan. Si paran an pa patisipe nan reyinyon rezolisyon an, oswa nan medyasyon nan plas reyinyon an, yo ap repòte odyans lan.

4 Si, pou lòt rezon ki pa gen rapò ak paran an ki pa patisipe, distri eskolè pa òganize reyinyon rezolisyon an nan espas kenz (15) jou sivil apati dat li te resevwa demann odyans lan, li dwe rekonèt li te renonse ak seyans rezolisyon an, epi odyans lan kapab fèt. [↑](#footnote-ref-4)
5. [↑](#footnote-ref-5)